Tänään ei lauluja synny

Tänään ei lauluja synny on suomalaislaulaja Tapio Rautavaaran vuonna 1973 ilmestynyt albumi. Levy koostui vuosina 1971–73 levytyksistä, joista osa julkaistiin myös singleinä.

 Kappalemateriaali 
Albumin avaa sen nimikappale, jonka on säveltänyt, sanoittanut ja sovittanut Ossi Runne, ja sen jokaiseen säkeistöön sisältyy pieni osa Jean Sibeliuksen Valse tristen teemasta. Kappaletta ei ollut alun perin tehty Rautavaaralle sen enempää kuin kenellekään muullekaan tietylle solistille, mutta levytuottaja Toivo Kärjen päätöksellä esittäjäksi valittiin Rautavaara. Runne olisi toivonut tulkintaan enemmän "krapulaisen kirpeää komiikkaa", mutta Rautavaara halusi tehdä omanlaisensa väsyneen runoilijan muotokuvan.Nissilä 2008, s. 128.

Kappale ”En päivääkään vaihtaisi pois” on ensimmäinen kahdesta Rautavaaran levyttämästä samannimisestä laulusta. Samasta nimestä huolimatta kyseessä on kaksi täysin eri kappaletta. Kun alkuperäinen Toivo Kärjen ja Vexi Salmen kappale ei erityisemmin menestynyt, Kärki antoi vuonna 1979 Reino Markkulalle ja Juha Vainiolle luvan käyttää samaa laulun nimeä. Kappaleen "Leningrad" levytti samaan aikaan Rautavaaran kanssa myös Georg Ots, ja kummankin versioissa käytettiin samaa taustanauhaa. Balladi ”Harvoin toiveet toteutuu” ja slaavilaistyylinen ”Minkä vuoksi” sisältyivät Seppo Huunosen ohjaamaan elokuvaan Lampaansyöjät, joka pohjautui Veikko Huovisen samannimiseen romaaniin.

Albumin päätöskappale, ”Kulkuripoika” -polkka, päätyi levylle hyvin pitkän prosessin jälkeen. Rautavaara oli kuullut pätkiä tästä reippaasta kansanlaulusta jo lapsuudessaan 1920-luvulla ja kiinnostui siitä uudelleen 1950-luvulla. Ensimmäisellä kiertueellaan Yhdysvalloissa vuonna 1959 hän sai selville, että laulu oli syntynyt alkujaan Nebraskassa. Laulun alku oli kuulunut: "Kulkuripoikana maailmalla kävin minä kerran Nebraskalla." Rautavaara ajatteli, että harvat suomalaiset tiesivät, missä Nebraska oli, ja korvasi osavaltion nimen "lännen mailla". Kiertueen aikana hän sai amerikansuomalaisilta kerätyksi kahdeksan säkeistöä, ja palattuaan kotiin hän jatkoi hidasta etsintää, kunnes hän sai kokoon 16 säkeistöä lisää. Häntä vaivasi kuitenkin se, ettei laulussa kerrottu, miksi juhlittiin: "Talosta se kuului tanssin huiske sekä hienon laulun luiske kartanolle asti, hei, ruotsinvoittoisasti." Lopulta hän sai kirjeen, jossa tulivat ratkaisevat rivit: "Talossa sato oli korjattu juuri, josta se riemu oli näin suuri, oluttynnyri lattialla, hei, viskiä pöydän alla."Lasse Erola: Tapsa – Tapio Rautavaaran elämä, s. 334–336. Helsinki: Helsinki-kirjat, 2012.

Lokakuussa 1967 Rautavaara marssi valmiin 24-säkeistöisen tekstin kanssa Finnlevyn studioon levyttämään kappaleen, jonka Toivo Kärki oli sovittanut loppua kohti kiihtyväksi polkaksi. Levytys kuitenkin epäonnistui äänen pettämisen vuoksi ja kappaleesta valmistui vain taustanauha, kuten Rautavaara itse kertoi Juha Nummisen toimittamissa muistelmissaan vuonna 1978. Todellisuudessa kävi niin, että nauhoitusta valvonut Toivo Kärki vihelsi parin epäonnistuneen yrityksen jälkeen pelin poikki ja haukkui kaikkien kuullen Rautavaaran siitä, että tämä oli tullut studioon juopuneena. Tämän jälkeen Kärki soitti Liisa Rautavaaralle ja kertoi, mitä oli tapahtunut, jolloin Liisa sanoi perheen kärsineen Tapion alkoholismista jo kauan. Tapio Rautavaara totesi itsekin ylittäneensä rajan ja hakeutui katkaisuhoitoon. Keväällä 1973 Rautavaara vihdoin pääsi levyttämään laulun. 

 Kappaleet 

 A-puoli







 B-puoli





 Tapio Rautavaara: Tänään ei lauluja synny -vinyylialbumin takakannen tiedot, Musiikki-Fazer/Sävel, SÄLP 727, 1973.

 Tekijät 
 Muusikot 

 Tapio Rautavaara – laulu
 Jaakko Borg – kapellimestari (8–10, 12)
 Markku Johansson – kapellimestari (”Tuhlatut päivät”), trumpetti (6, 7)
 Rauno Lehtinen – kapellimestari (6, 7, 12), viulu (”Kulkuripoika”)
 Paroni Paakkunainen – kapellimestari (sovittamillaan kappaleilla), huilu (”Minkä vuoksi”)
 Ossi Runne – kapellimestari (sovittamillaan kappaleilla)
 Juhani Aaltonen – huilu (1, 4, 11)
 Esa Pethman – huilu (”Tuhlatut päivät”)
 Unto Haapa-aho – klarinetit (3, 12)
 Paavo Honkanen – klarinetit (”Tuhlatut päivät”)
 Reijo Lehtovirta – klarinetti (”Sinä kunnon ihminen”)
 Gusse Rössi – klarinetti (”Harvoin toiveet toteutuu”)
 Hannu Saxelin – klarinetti (1, 11)
 Juhani Tapaninen – fagotti (”Tänään ei lauluja synny”)
 Veikko Huuskonen – harmonikka (”Harvoin toiveet toteutuu”)
 Nacke Johansson – harmonikka (”Sinä kunnon ihminen”)
 Aaro Kurkela – harmonikka (1, 3, 11)
 Kalevi Nyqvist – harmonikka (8, 9)
 Raimo Roiha – harmonikka (”Kiskoja pitkin”), harmooni (”Kulkuripoika”), piano (1, 7, 11), sähköpiano (”Kesäiset tuulet”)
 Olli Ahvenlahti – piano (2, 5)
 Pauli Granfelt – mandoliinit (8–10), viulut (3, 12)
 Untamo Korhonen – mandoliinit (8–10)
 Antero Jakoila – kitarat (”Harvoin toiveet toteutuu”)
 Heikki Laurila – kitara (1, 11)
 Ilpo Saastamoinen – kitara (”Tuhlatut päivät”)
 Raimo Sarkio – kitara (8, 9)
 Nono Söderberg – kitarat (2, 5, 10)
 Olle Wiberg – kitara (6, 7)
 Matti Bergström – bassokitara (6–10)
 Gösta Möller – bassokitara (”Kulkuripoika”)
 Erkki Seppä – bassokitara (1, 11)
 Tapani Tamminen – bassokitara (2, 4, 5)
 Ilkka Willman – bassokitara (”Tuhlatut päivät”)
 Ilpo Kallio – rummut (1, 6–11), lyömäsoittimet (6, 7)
 Reino Laine – rummut (2, 5)
 Antero ”Ande” Päiväläinen – lyömäsoittimet (”Tuhlatut päivät”)
 Esko Rosnell – lyömäsoittimet (8, 9)

+
 Soila Ahlgrén, Keijo Aulanne ja Jorma Taivainen – viulut (2, 5)
 Ari Angervo, Pekka Helasvuo, Jorma Rahkonen, Veikko Saarnikoski, Jaakko Santasalo, Tauno Tiikkainen ja Seppo Tukiainen – viulut (”Harvoin toiveet toteutuu”)
 Jouni Heinonen ja Ulf Hästbacka – viulut (”Oloneuvoksen unelmat”)
 Heikki Hämäläinen, Marjukka Nenonen ja Juhani Tiainen – viulut (8, 9)
 Pentti Nevalainen – viulut (6, 7, 12)
 Jussi Pesonen – viulut (1, 2, 5)
 Jorma Ylönen – viulut (2, 5, 8, 9)
 Esa Kamu – alttoviulu (1, 2, 5)
 Ahti Pilvi – alttoviulu (8, 9, 12)
 Risto Fredriksson – sello (”Harvoin toiveet toteutuu”)
 Jalmari Hölttä - sello (8, 9)
 Heikki Rautasalo – sello (”Oloneuvoksen unelmat”)
 tunnistamaton mandolinisti kappaleessa ”Minkä vuoksi”
 tunnistamattomat taustalaulajat kappaleessa ”Kiskoja pitkin”Nissilä 2008, s. 154.Nissilä 2008, s. 155.

 Tuotanto 
 Jouko Ahera / Finnvox-studio, Helsinki – äänitys (7.2.1973: 1, 11)
 todennäköisesti Erkki Hyvönen, Finnvox-studio – äänitys (12.4.1973: 2, 5)
 Ronnie Kranck / Finnvox-studio – äänitys (1971: ”Tuhlatut päivät”)
 Pekka Kuparinen – valokuva

 Äänitykset
 ”Harvoin toiveet toteutuu” äänitetty Finnvox-studiolla 25.8.1972, äänittäjänä Hyvönen tai Kranck.
 ”Kesäiset tuulet” ja ”Kiskoja pitkin” äänitetty Finnvox-studiolla vuonna 1972, äänittäjänä todennäköisesti Ahera, Hyvönen tai Kranck.
 ”Leningrad” ja ”En päivääkään vaihtaisi pois” äänitetty Finnvox-studiolla 15.6.1972, äänittäjänä Hyvönen tai Kranck.
 ”Sinä kunnon ihminen” äänitetty Finnvox-studiolla vuonna 1973, äänittäjänä todennäköisesti Ahera, Hyvönen tai Kranck.
 ”Kulkuripoika” -kappale äänitetty Finnvox-studiolla, äänittäjänä Hyvönen tai Kranck. Orkesteritausta äänitetty 10.10.1968, laulu vuonna 1973.

 Lähteet 


 Viitteet 

Luokka:Vuoden 1973 albumit
Luokka:Tapio Rautavaaran albumit